stanford-oval/wikipedia huggingface dataset:
สยามโมซอรัส

| สยามโมซอรัส ช่วงเวลาที่มีชีวิตอยู่: ยุคครีเทเชียสตอนต้น (บาร์เรมเมียน-อัปเทียน), ~129–113Ma  PreꞒ Ꞓ O S D C P T J K Pg N      |
| --- | --- |

ภาพประกอบของตัวอย่างต้นแบบแรกฟันพร้อมเพนนีอังกฤษสำหรับอันตราส่วน

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
เคลด:: ไดโนเสาร์ Dinosauria
เคลด:: ซอริสเกีย Saurischia
เคลด:: เทโรพอด Theropoda
วงศ์:: †Spinosauridae Spinosauridae
วงศ์ย่อย:: †Spinosaurinae Spinosaurinae Buffetaut & Ingavat, 1986
สกุล:: †สยามโมซอรัส Siamosaurus Buffetaut & Ingavat, 1986
สปีชีส์:: †Siamosaurus suteethorni
ชื่อทวินาม
†Siamosaurus suteethorni Buffetaut & Ingavat, 1986

ชื่อพ้อง
 "Sinopliosaurus" fusuiensis? Hou, Yeh & Zhao, 1975
สยามโมซอรัส สุธีธรนี (อังกฤษ: Siamosaurus suteethorni) เป็นไดโนเสาร์เทอโรพอด ขนาดกลาง พบครั้งแรกที่หลุมขุดค้นที่ 1 ที่ภูประตูตีหมา อุทยานแห่งชาติภูเวียง อำเภอเวียงเก่า จังหวัดขอนแก่น ชิ้นส่วนตัวอย่างต้นแบบเป็นฟัน 9 ซี่ มีลักษณะคล้ายฟันจระเข้ เป็นรูปกรวยยาวเรียว ค่อนข้างตรง และโค้งเล็กน้อยในแนวด้านหลังของฟัน บนผิวของฟันมีร่องและสันนูนเล็กๆตามแนวความยาวของตัวฟันด้านละ 15 ลายเส้นโยงจากฐานของตัวฟันไปยังส่วนของยอดฟันห่างจากส่วนปลายสุดประมาณ 5 มิลลิเมตร แต่ไม่มีลักษณะเป็นหยักแบบฟันเลื่อย ความยาวของตัวฟันทั้งหมด 62.5 มิลลิเมตร ลักษณะฟันดังกล่าวไม่เคยมีรายงานการค้นพบจากที่ใดๆในโลกมาก่อน จึงพิจารณาให้เป็นสกุลและชนิดใหม่ คือ "สยามโมซอรัส สุธีธรนี"
สยามโมไทรันนัส

| สยามโมไทรันนัส อิสานเอนซิส ช่วงเวลาที่มีชีวิตอยู่: ยุคครีเทเชียสตอนต้น, 145–125Ma  PreꞒ Ꞓ O S D C P T J K Pg N      |
| --- | --- |

สยามโมไทรันนัส อิสานเอนซิส ในแสตมป์ของการสื่อสารแห่งประเทศไทย
สถานะการอนุรักษ์
ฟอสซิล
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับใหญ่:: Dinosauria
อันดับ:: Saurischia
อันดับฐาน:: Theropoda
วงศ์:: Metriacanthosauridae
สกุล:: Siamotyrannus
สปีชีส์:: S.  isanensis

สยามโมไทรันนัส อิสานเอนซิส (อังกฤษ: Siamotyrannus isanensis) เป็นไดโนเสาร์เทอโรพอด ลำตัวยาวประมาณ 6.5 เมตร ชื่อของมันหมายถึง"ทรราชแห่งสยามจากภาคอีสาน" พบกระดูกเป็นครั้งแรกที่หลุมขุดค้นที่ 9 ที่ภูประตูตีหมา อุทยานแห่งชาติภูเวียง อำเภอเวียงเก่า จังหวัดขอนแก่น โดยนายสมชัย เตรียมวิชานนท์ นักธรณีวิทยา กรมทรัพยากรธรณี เมื่อปี พ.ศ. 2536 พบอยู่ในเนื้อหินทรายเนื้อแน่นหมวดหินเสาขัว ยุคครีเทเชียสตอนต้น ชิ้นส่วนกระดูกประกอบด้วยกระดูกสะโพก 1 ชิ้น กระดูกเชิงกรานด้านซ้าย ที่วางตัวฝังอยู่ใต้กระดูกสันหลัง ลักษณะของกระดูกเปรียบเทียบได้กับของไดโนเสาร์วงศ์ไทรันนอซอริดี ลักษณะไม่เคยมีรายงานการค้นพบจากที่ใดๆในโลกมาก่อน จึงพิจารณาให้เป็นสกุลและชนิดใหม่ คือ สยามโมไทรันนัส อิสานเอนซิส
ลักษณะของกระดูกพิจารณาได้ว่าเป็นของไดโนเสาร์วงศ์ไทรันโนซอร์ มีลักษณะเก่าแก่โบราณมากกว่าไดโนเสาร์ในวงศ์เดียวกันที่ค้นพบจากแหล่งอื่นๆมากกว่าถึงประมาณ 20 ล้านปี ทำให้สันนิษฐานได้ว่าไดโนเสาร์วงศ์นี้อาจมีถิ่นกำเนิดและวิวัฒนาการขึ้นเป็นครั้งแรกในทวีปเอเชียแล้วแพร่กระจายพันธุ์ออกไปจนถึงอเมริกาเหนือในช่วงปลายยุคครีเทเชียส แต่ปัจจุบันนักวิทยาศาสตร์จัดอยู่อีกวงศ์คือ Metriacanthosauridae เนื่องจากภายหลังนั้นพบว่ามีหลายส่วนที่บ่งบอกได้ว่าอยู่ใน  วงศ์นี้และ สยามโมไทรันนัส อาจจะเป็นญาติของอัลโลซอรัส เพราะไดโนเสาร์ตระกูลนี้อยู่ในวงศ์ แมทเทียนแคนโทรซอรัส
สยามโซน.คอม

| --- | --- |

หน้าแรกของเว็บไซต์
ประเภท: บันเทิง ข่าว เว็บบอร์ด แชต
ภาษาที่ใช้ได้: ไทย
เจ้าของ: -
สร้างโดย: -
ยูอาร์แอล: www.siamzone.com
เชิงพาณิชย์: ใช่
ลงทะเบียน: ไม่จำเป็น
สยามโซน.คอม (อังกฤษ: Siamzone.com) เป็นเว็บไซต์ที่นำเสนอข้อมูลเกี่ยวกับภาพยนตร์ และเพลง โดยเปิดบริการในช่วงเดือนมกราคม พ.ศ. 2542 ซึ่งปัจจุบันเป็นแหล่งข้อมูลด้านภาพยนตร์ และเพลง ขนาดใหญ่เว็บหนึ่งในเมืองไทย
สยามโซน.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 156 (19 กันยายน 2557) จากการจัดอันดับโดยอะเล็กซา
แหล่งข้อมูลอื่น

เว็บไซต์
บัญชีทวิตเตอร์ของสยามโซน.คอม
สมเด็จพระสันตะปาปาเกรกอรีที่ 7

สมเด็จพระสันตะปาปาเกรกอรีที่ 7 (อังกฤษ: Gregory VII) ทรงดำรงตำแหน่งพระสันตะปาปาตั้งแต่ ค.ศ. 1073 ถึง ค.ศ. 1085
เกิดในเมืองทัสคานี่ ได้รับเลือกเป็นพระสันตะปาปา วันที่ 22 เมษายน ค.ศ.1073  มรณะวันที่ 25 พฤษภาคม ค.ศ.1085 
พระองค์ทรงเรียกประชุมสังคายนาออกโองการว่า “พระสันตะปาปาเท่านั้น
ที่เป็นสากล ไม่มีผู้ใดอาจตัดสินพระองค์ได้”
สลัดหลวง

เรือเคนต์ (ลำซ้าย) ของบริษัทอินเดียตะวันออก เป็นเรือพาณิชย์-สลัดหลวงของอังกฤษ ขณะทำการต่อสู้กับเรือกงฟิอ็อง เรือพาณิชย์-สลัดหลวงของฝรั่งเศส เมื่อปี 1800
สลัดหลวง (อังกฤษ: Privateer) หมายถึงบุคคลหรือเรือเอกชนที่ได้รับอนุญาตจากรัฐบาลให้เข้าร่วมทำสงครามทางทะเล ทั้งนี้เนื่องจากในยามศึกสงคราม การปล้นชิงเกิดขึ้นเป็นปกติในท้องทะเล ดังนั้นเรือพาณิชย์ส่วนใหญ่ก่อนคริสต์ศตวรรษที่ 19 จึงติดอาวุธเพื่อป้องกันตัว
เรือที่มีหนังสืออนุญาตจากรัฐบาล จะสามารถกระทำการประทุษร้ายทุกรูปแบบในทะเลเพื่อประโยชน์ทางสงคราม ซึ่งรวมถึงการโจมตีเรือต่างชาติและยึดทรัพย์สินเป็นรางวัล รวมถึงจับตัวลูกเรืออีกฝ่ายเป็นเชลยสงคราม เรือที่ถูกยึดจะถูกบังคับขายทอดตลาดภายใต้กฎรางวัล (prize law) เงินที่ได้จากการขายเรือจะถูกแบ่งตามสัดส่วนระหว่าง ผู้สนับสนุนสลัดหลวง, เจ้าของเรือ, กัปตัน และลูกเรือ
การมีอยู่ของระบบสลัดหลวง เป็นหนึ่งในช่องทางสร้างรายได้อย่างงามให้แก่รัฐบาลในช่วงสงคราม อย่างไรก็ตาม การใช้ระบบนี้มีความเสี่ยงที่สลัดหลวงเหล่านี้จะผันตัวกลายเป็นโจรสลัดเมื่อสงครามสิ้นสุด
สลัดซีซาร์

| --- | --- |

มื้อ: อาหารเรียกน้ำย่อย
แหล่งกำเนิด: เม็กซิโก
ภูมิภาค: ติฆัวนา
ผู้สร้างสรรค์: ซีซาร์ คาร์ดีนี
คิดค้น: ค.ศ. 1924
อุณหภูมิเสิร์ฟ: เย็นหรืออุณหภูมิห้อง
ส่วนผสมหลัก: ผักกาดหอมโรเมน, ครูตง, ปาร์มีจาโนเรจจาโน, น้ำมะนาว, น้ำมันมะกอก, ไข่, ซอสวุร์สเตอร์เชอร์, ปลาแอนโชวี, มัสตาร์ดดีฌง, พริกไทยดำ
รูปแบบอื่น: หลากหลาย
 ตำราอาหาร: สลัดซีซาร์   สื่อ: สลัดซีซาร์
สลัดซีซาร์ (อังกฤษ: Caesar salad) เป็นสลัดที่ประกอบด้วยผักกาดหอมโรเมนและครูตง ราดด้วยน้ำสลัดที่มีส่วนประกอบได้แก่ น้ำมะนาว น้ำมันมะกอก ไข่ ซอสวุร์สเตอร์เชอร์ ปลาแอนโชวี กระเทียม มัสตาร์ดดีฌง ชีสปาร์มีจาโนเรจจาโน (พาร์มิแซน) และพริกไทยดำ
ที่มาของสลัดซีซาร์มักถูกกล่าวว่าคิดค้นที่เมืองติฆัวนา ประเทศเม็กซิโก ในปี ค.ศ. 1924 โดยซีซาร์ คาร์ดีนี เจ้าของร้านอาหารผู้ลี้ภัยมาจากอิตาลี แต่อีกด้านหนึ่งกล่าวกันว่าอาเลสซันโดร คาร์ดีนี น้องชายของซีซาร์เป็นผู้คิดขึ้นหลังต้อนรับเพื่อนทหารอากาศที่ร้านอาหารของซีซาร์และตั้งชื่อเมนูนี้ว่า "สลัดนักบิน" (Aviator’s Salad) นอกจากนี้ ยังมีการกล่าวอ้างจากลีวีโอ ซันตีนี ลูกจ้างของร้านซีซาร์ว่าเขาเป็นผู้คิดค้น โดยได้สูตรมาจากมารดา
สูตรของสลัดซีซาร์มีหลากหลาย แต่ส่วนประกอบหลักได้แก่ ผักกาดหอมโรเมน น้ำมันมะกอก กระเทียมบด เกลือ มัสตาร์ดดีฌง พริกไทยดำ น้ำมะนาว ซอสวุร์สเตอร์เชอร์ ชีสพาร์มีซานขูด และครูตง บางครั้งอาจเพิ่มไก่ย่าง ปลาแอนโชวี และไข่ลวก
สมเด็จพระเจ้าลีโอที่ 2 แห่งอาร์เมเนีย

| สมเด็จพระเจ้าลีโอที่ 2 แห่งอาร์เมเนีย Լեիոն Բ> พระมหากษัตริย์แห่งราชอาณาจักรอาร์เมเนีย |
| --- | --- |
 สมเด็จพระเจ้าลีโอที่ 2 แห่งอาร์เมเนีย
ราชวงศ์: แลมพรอน
ครองราชย์: ราว ค.ศ. 1269 - ค.ศ. 1289
กษัตริย์อาร์เมเนีย
สมเด็จพระเจ้าลีโอที่ 2 แห่งอาร์เมเนีย (อังกฤษ: Leo II, King of Armenia หรือ Leon II) ที่บางครั้งจะนับเป็นลำดับที่ 3 เป็นพระมหากษัตริย์แห่งราชอาณาจักรอาร์เมเนียแห่งซิลิเคียแห่งราชวงศ์แลมพรอน ผู้ครองราชย์ตั้งแต่ปี ค.ศ. 1269 จน/ค.ศ. 1270 จนถึง ค.ศ. 1289
ข้อมูลเพิ่มเติม

ราชอาณาจักรอาร์เมเนีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สมเด็จพระเจ้าลีโอที่ 2 แห่งอาร์เมเนีย
สมเด็จพระเจ้าเปตาร์ เครซิเมียร์ที่ 4 แห่งโครเอเชีย

| สมเด็จพระเจ้าเปตาร์ เครซิเมียร์ที่ 4 Petar Krešimir IV of Croatia> พระมหากษัตริย์แห่งราชอาณาจักรโครเอเชีย |
| --- | --- |
 สมเด็จพระเจ้าเปตาร์ เครซิเมียร์ที่ 4 แห่งโครเอเชีย
ราชวงศ์: House of Trpimirović House of Krešimirović
ครองราชย์: ค.ศ. 1058 - ค.ศ. 1074
สวรรคต: ค.ศ. 1074
กษัตริย์โครเอเชีย
สมเด็จพระเจ้าเปตาร์ เครซิเมียร์ที่ 4 แห่งโครเอเชีย (อังกฤษ: Petar Krešimir IV of Croatia) (? – ค.ศ. 1074) เป็นพระมหากษัตริย์แห่งราชอาณาจักรโครเอเชียแห่งราชวงศ์ Trpimirović และ ราชวงศ์ Krešimirović ผู้ครองราชย์ต่อจากพระราชบิดาสมเด็จพระเจ้าสตีเฟนที่ 1 ระหว่างปี ค.ศ. 1058 จนเสด็จสวรรคตในปี ค.ศ. 1074 โดยมีสมเด็จพระเจ้าดมิทาร์ ซโวนิเมียร์ขึ้นครองราชย์ต่อจากพระองค์ ภายใต้การปกครองของพระองค์ราชอาณาจักรโครเอเชียขยายดินแดนจนมีเนื้อที่มากที่สุดซึ่งทรงทำให้ได้รับการขนานพระนามว่าเป็น "มหาราช"
เมื่อเริ่มขึ้นครองราชย์เปตาร์ เครซิเมียร์ก็ทรงดำเนินนโยบายเช่นเดียวกับพระราชบิดา ในปี ค.ศ. 1059 และปี ค.ศ. 1060 พระองค์ก็ทรงถูกเรียกตัวโดยสมเด็จพระสันตะปาปานิโคลัสที่ 3 เพื่อขอให้ทรงปฏิรูปศาสนาในโครเอเชียตามพิธีแบบโรมันคาทอลิก ซึ่งเป็นสิ่งสำคัญต่อสถาบันพระสันตะปาปาแห่งกรุงโรมหลังจากความแตกแยกระหว่างคริสต์ศาสนจักรตะวันออกและตะวันตกที่เกิดขึ้นในปี ค.ศ. 1054 ซึ่งทำให้พระสันตะปาปาจำเป็นต้องทรงพยายามหาพันธมิตรในบริเวณคาบสมุทรบอลข่าน เปตาร์ เครซิเมียร์และขุนนางชั้นสูงให้การสนับสนุนพระสันตะปาปาแห่งกรุงโรม
ข้อมูลเพิ่มเติม

ราชอาณาจักรโครเอเชีย
แหล่งข้อมูลอื่น

A romantic portrait of Kresimir.
Map of Kingdom of Croatia during Kresimir IV.
สมาคมโรคหัวใจแห่งอเมริกา

| --- | --- |
ก่อตั้ง: 26 กุมภาพันธ์ ค.ศ. 1924
ที่ตั้ง: 7272 กรีนวิลล์ อเวนิว แดลลัส รัฐเท็กซัส 75231-4596
เว็บไซต์: เว็บไซต์ทางการ
สมาคมโรคหัวใจแห่งอเมริกา (อังกฤษ: American Heart Association; อักษรย่อ: AHA) เป็นองค์การไม่แสวงหาผลกำไรในสหรัฐ ที่ส่งเสริมการดูแลหัวใจที่เหมาะสมในความพยายามที่จะลดความพิการและการเสียชีวิตที่เกิดจากโรคระบบหัวใจหลอดเลือดและโรคหลอดเลือดสมอง โดยก่อตั้งขึ้นครั้งแรกในนครนิวยอร์กในปี ค.ศ. 1924 ในฐานะสมาคมเพื่อการป้องกันและบรรเทาอาการโรคหัวใจ ปัจจุบันมีสำนักงานใหญ่อยู่ที่แดลลัส รัฐเท็กซัส ซึ่งสมาคมโรคหัวใจแห่งสหรัฐอเมริกาเป็นหน่วยงานสาธารณสุขอาสาแห่งชาติ
สมาคมเป็นที่รู้จักสำหรับมาตรฐานการเผยแพร่เกี่ยวกับการช่วยชีวิตขั้นพื้นฐานและการช่วยชีวิตหัวใจขั้นสูง (ACLS) และในปี ค.ศ. 2014 ได้มีคำแนะนำเบื้องต้นในการป้องกันโรคหลอดเลือดสมองในสตรี สมาคมเป็นที่รู้จักกันดีสำหรับการดำเนินการจำนวนมากของแคมเปญบริการสาธารณะที่มองเห็นได้อย่างชัดเจนซึ่งเริ่มต้นในคริสต์ทศวรรษ 1970 และยังดำเนินงานการระดมทุนจำนวนหนึ่ง ในปี ค.ศ. 1994 นิตยสารเดอะโครนิเคิลออฟฟิแลนโธรฟี ซึ่งเป็นสิ่งพิมพ์ ได้เผยแพร่การศึกษาที่แสดงให้เห็นว่าสมาคมโรคหัวใจแห่งสหรัฐอเมริกาได้รับการจัดให้อยู่ในอันดับ 5 ของ "องค์การการกุศล/ไม่หวังผลกำไร ที่เป็นที่นิยมที่สุดในอเมริกา" และจอห์น วาร์เนอร์, พ.บ., บธ.ม. เป็นประธานสมาคมโรคหัวใจแห่งสหรัฐอเมริกาในปีงบประมาณ ค.ศ. 2017–18
ประวัติ > ค.ศ. 1915–คริสต์ทศวรรษ 1980: การก่อตั้งและช่วงปีแรก

สมาคมโรคหัวใจแห่งอเมริกาเติบโตขึ้นจากกลุ่มผู้นำกลุ่มเล็ก ๆ ผู้นำหลักคือสมาคมเพื่อการป้องกันและบรรเทาอาการโรคหัวใจ ที่ก่อตั้งขึ้นในนครนิวยอร์กในปี ค.ศ. 1915 เพื่อศึกษาว่าผู้ป่วยโรคหัวใจสามารถกลับมาทำงานได้อย่างปลอดภัยหรือไม่ องค์กรที่คล้ายกันหลายแห่งได้รับการก่อตัวหรือพัฒนาขึ้นในบอสตัน, ฟิลาเดลเฟีย และชิคาโกในคริสต์ทศวรรษ 1920 โดยตระหนักถึงความต้องการขององค์กรระดับชาติในการแบ่งปันการวิจัยและการส่งเสริมผลการวิจัย สมาคมโรคหัวใจแห่งอเมริกาก่อตั้งเมื่อปี ค.ศ. 1924 โดยมีผู้ชำนาญโรคหัวใจ 6 คนซึ่งเป็นตัวแทนของกลุ่มผู้นำหลายกลุ่ม
สมาคมโรคหัวใจแห่งอเมริกายังคงมีขนาดเล็กจนถึงคริสต์ทศวรรษ 1940 เมื่อได้รับเลือกสำหรับการสนับสนุนโดยพรอคเตอร์ แอนด์ แกมเบิล ผ่านทางธุรกิจของพวกเขา จากรายชื่อองค์กรการกุศลที่แจ้งความจำนง พรอคเตอร์ แอนด์ แกมเบิล ให้เงิน 1.5 ล้านดอลลาร์จากรายการวิทยุทรูธออร์คอนซีเควนส์ เพื่อให้องค์กรสามารถออกไปทำงานระดับประเทศได้
ข้อเสนอแนะเกี่ยวกับการจำกัดไขมันอิ่มตัวและคอเลสเตอรอลเกิดขึ้นจากการศึกษาทางวิทยาศาสตร์ในคริสต์ทศวรรษ 1950 และหลักเกณฑ์การบริโภคอาหารของสมาคมโรคหัวใจแห่งอเมริกาเกิดขึ้นระหว่างปี ค.ศ. 1957 และ 1961 ส่วนรายงานสมาคมโรคหัวใจแห่งอเมริกา ค.ศ. 1957 ประกอบด้วย: (1) อาหารอาจมีบทบาทสำคัญในการเกิดภาวะหลอดเลือดแข็ง (2) ปริมาณไขมันและแคลอรีทั้งหมดในอาหารอาจเป็นปัจจัยสำคัญ (3) อัตราส่วนระหว่างไขมันอิ่มตัวและไม่อิ่มตัวอาจเป็นปัจจัยพื้นฐาน และ (4) จจัยอื่น ๆ ที่อยู่นอกเหนือไขมัน ทั้งอาหารและและขาดโภชนาการอาจมีความสำคัญ โดยในปี ค.ศ. 1961 การค้นพบเหล่านี้มีประสิทธิภาพมากขึ้น ซึ่งนำไปสู่คำแนะนำใหม่ของสมาคมโรคหัวใจแห่งอเมริกาใน ค.ศ. 1961 ได้แก่: (1) รักษาน้ำหนักตัวให้ถูกต้อง (2) ออกกำลังกายในระดับปานกลาง เช่น การเดินเพื่อช่วยในการลดน้ำหนัก (3) ลดปริมาณไขมัน, ไขมันอิ่มตัว และคอเลสเตอรอลทั้งหมด เพิ่มปริมาณไขมันไม่อิ่มตัวเชิงซ้อน (4) ผู้ชายที่มีประวัติครอบครัวที่เป็นโรคหลอดเลือดแดงแข็งชัดเจนควรให้ความสำคัญกับการปรับเปลี่ยนอาหาร และ (5) การเปลี่ยนแปลงอาหารควรทำภายใต้การดูแลของแพทย์ คำแนะนำเหล่านี้ยังคงมีความแม่นยำมากขึ้นตั้งแต่ปี ค.ศ. 1957 ถึง 1980 แต่ยังคงเป็น "การเชื่อมโยงกันทั่วไปในหมู่พวกเขา"
ประวัติ > คริสต์ทศวรรษ 1990–คริสต์ทศวรรษ 2000: การณรงค์ให้ความรู้

ในปี ค.ศ. 1994 นิตยสารเดอะโครนิเคิลออฟฟิแลนโธรฟี ซึ่งเป็นสิ่งพิมพ์ เผยแพร่ผลการค้นคว้าที่ใหญ่ที่สุดขององค์การการกุศลและองค์กรที่ไม่แสวงหาผลกำไรรวมทั้งความน่าเชื่อถือ การค้นคว้าแสดงให้เห็นว่าสมาคมโรคหัวใจแห่งอเมริกาได้รับการจัดอันดับให้เป็น "องค์การการกุศล/ไม่แสวงหาผลกำไรในอเมริกาที่ได้รับความนิยมมากที่สุด" อันดับ 5 จากองค์การการกุศลกว่า 100 แห่ง กับ 95 เปอร์เซ็นต์ของชาวอเมริกันที่มีอายุเกินกว่า 12 ปีที่เลือกหมวดหมู่ในลักษณะ รัก และ ชอบมาก สำหรับสมาคมโรคหัวใจแห่งอเมริกา
ในปี ค.ศ. 2003 ได้มีการตีพิมพ์ “รายงานฉบับที่เจ็ดของคณะกรรมการร่วมแห่งชาติว่าด้วยการป้องกัน, ตรวจจับ, การประเมินผล และการรักษาความดันโลหิตสูง” (เจเอ็นซี 7)
เมื่อวันที่ 28 ตุลาคม ค.ศ. 2009 สมาคมโรคหัวใจแห่งอเมริกาและสภาการโฆษณาได้เปิดตัวประกาศโฆษณาในบริการสาธารณะเกี่ยวกับซีพีอาร์แบบใช้มือเท่านั้นและเว็บไซต์ เมื่อวันที่ 30 พฤศจิกายน ค.ศ. 2009 สมาคมโรคหัวใจแห่งอเมริกาได้ประกาศรณรงค์สร้างความตื่นตัวถึงกรณีหัวใจหยุดเต้นขึ้นใหม่โดยให้ชื่อว่าบีเดอะบีท จุดมุ่งหมายของการรณรงค์คือการสอนเด็กที่มีอายุ 12 ถึง 15 ปีได้สนุกกับการเรียนรู้ขั้นพื้นฐานของการนวดหัวใจผายปอดกู้ชีพและวิธีใช้เครื่องกระตุกหัวใจไฟฟ้าชนิดอัตโนมัติ
ในปี ค.ศ. 2010 สมาคมโรคหัวใจแห่งอเมริกาได้เปิดตัวการรณรงค์ "โกเรดฟอร์วีเมน" ในอดีตผู้ชายเป็นหัวข้อหลักของโรคหัวใจและการวิจัยโรคหลอดเลือดสมอง "โกเรดฟอร์วีเมน" จึงมุ่งเน้นเฉพาะสตรีที่มีข้อมูลเกี่ยวกับความเสี่ยงและการดำเนินการที่พวกเธอสามารถทำได้เพื่อปกป้องสุขภาพของตนเอง รายได้ทั้งหมดจากการรณรงค์ท้องถิ่นและระดับชาติสนับนำไปใช้เพื่อสนุนการรับรู้, การวิจัย, การศึกษา และโครงการชุมชนเพื่อเป็นประโยชน์ต่อสตรี
ในเดือนพฤษภาคม ค.ศ. 2010 สมาคมโรคหัวใจแห่งอเมริกาได้รับรองนินเท็นโดวีคอนโซล โดยมีไอคอนสมาคมโรคหัวใจแห่งอเมริกาปรากฏบนกล่องคอนโซล เช่นเดียวกับวีฟิตพลัส และวีสปอร์ตรีสอร์ต
ประวัติ > ค.ศ. 2012–15: อีเวนต์และกิจกรรมล่าสุด

นอกจากนี้ ยังได้ดำเนินการรณรงค์ในปี ค.ศ. 2012 เพื่อให้ความรู้แก่ผู้คนเกี่ยวกับวิธีการทำซีพีอาร์แบบใช้มือเท่านั้น การณรงค์ในปี ค.ศ. 2012 ซึ่งเริ่มในนครนิวยอร์ก มีเจนนิเฟอร์ คูลิดจ์ เป็นโฆษก
ในปี ค.ศ. 2012 มิเชลล์ วิลเลียมส์ ซึ่งเป็นนักร้อง-นักแต่งเพลงและนักแสดงหญิงได้เป็นทูตในการรณรงค์ พาวเวอร์ทูเอ็นสโตรก ในบทพูดของเธอ-เธอได้กล่าวว่า "ฉันรู้สึกเป็นเกียรติที่ได้เป็นพันธมิตรกับการรณรงค์ [...] พ่อของฉันเป็นโรคหลอดเลือดสมองในปี ค.ศ. 2005 เนื่องจากการสูบบุหรี่, เบาหวาน และการลดน้ำหนักในแบบที่อาจทำลายสุขภาพ รวมถึงย่าของฉันได้รับการวินิจฉัยว่าเป็นโรคหลอดเลือดสมองในปี ค.ศ. 2006 เมื่อเธอไปหาหมอเพื่อรับการรักษาผู้ป่วยนอกแบบง่าย ๆ ฉันนำความรู้มาสู่ผู้คนเพื่อให้รู้ว่าโรคหลอดเลือดสมองสามารถป้องกันได้ มาดูแลตัวเองกันเถอะ…ขั้นตอนแรกคือความรู้เกี่ยวกับสุขภาพของคุณ"
ส่วนในปี ค.ศ. 2014 สมาคมโรคหัวใจแห่งอเมริกาได้ออกแนวทางแรกในการป้องกันโรคหลอดเลือดสมองในสตรี
สำหรับในปี ค.ศ. 2015 สมาคมโรคหัวใจแห่งอเมริกาได้รับการรับรองการรณรงค์โทแบคโค 21 อย่างเป็นทางการ โดยการแนะนำภายในเมือง, รัฐ และรัฐบาลแห่งชาติในการเพิ่มอายุการจำหน่ายยาสูบและนิโคตินแก่บุคคลที่อายุตั้งแต่ 18 ถึง 21 ปี
และในปี ค.ศ. 2018 มีการประกาศว่าสมาคมโรคหัวใจอเมริกันได้ร่วมมือกับแชริตีไดนามิกส์และไมเทค เพื่อให้ผู้เข้าร่วมโครงการระดมทุนในตลาดเยาวชนแห่งชาติของตน สามารถบริจาคเช็คเงินฝากโดยตรงจากโทรศัพท์มือถือของตนได้อย่างรวดเร็วและง่ายดาย
บุคคลสำคัญ

แนนซี บราวน์ ดำรงตำแหน่งประธานบริหารตั้งแต่ปี ค.ศ. 2009 ดูรายชื่อเจ้าหน้าที่ที่สำคัญของสมาคมและผู้นำอาสาสมัครได้ที่ www.heart.org - เกี่ยวกับสมาคม (https://www.heart.org/en/about-us)
เอลเลียต แอนต์แมน, พ.บ., ได้เป็นประธานสมาคมโรคหัวใจแห่งอเมริกาในปีงบประมาณ ค.ศ. 2014–15 ในฐานะประธาน แอนต์แมนเป็นหัวหน้าเจ้าหน้าที่ด้านวิทยาศาสตร์และการแพทย์อาสาสมัคร โดยรับผิดชอบด้านการแพทย์, วิทยาศาสตร์ และสาธารณสุข เขาเป็นศาสตราจารย์ด้านการแพทย์และรองคณบดีฝ่ายคลินิก/การถ่ายทอดเทคโนโลยีที่โรงเรียนแพทย์ฮาร์วาร์ด รวมทั้งเป็นแพทย์อาวุโสแผนกหัวใจและหลอดเลือดของโรงพยาบาลบริกแฮมและสตรีในบอสตัน[ต้องการอ้างอิง]
เมลาเนีย ทรัมป์ เป็นประธานหญิงสำหรับเวสต์ปาล์มบีชฮาร์ตบอลของสมาคมโรคหัวใจแห่งอเมริกาในปี ค.ศ. 2010
ในปี ค.ศ. 2012 มิเชลล์ วิลเลียมส์ นักร้อง-นักแต่งเพลง และนักแสดงหญิง ได้เป็นทูตในการรณรงค์พลังยุติโรคหลอดเลือดสมอง
ศหาพุทฺทีน เอช. รหีมโตลา ประธานหทัยวิทยาคลินิก
สิ่งพิมพ์ > วารสาร

ไฮเปอร์เทนชัน
อาร์เทอริโอสเคลอโรสิส, ทรอมโบซิส, แอนด์วาสคิวลาร์ไบโอโลจี
สโตรก
เซอร์คิวเลชัน
เซอร์คิวเลชันรีเสิร์ช
เจอร์นัลออฟดิอเมริกันฮาร์ตแอสโซซิเอชัน: คาร์ดิโอวาสคิวลาร์แอนด์เซเรโบรวาสคิวลาร์ดีซีส
สิ่งพิมพ์ > มาตรฐาน

การช่วยชีวิตขั้นพื้นฐาน
การช่วยชีวิตหัวใจขั้นสูง (เอซีแอลเอส)
ดูเพิ่ม

เครื่องกระตุกหัวใจไฟฟ้าชนิดอัตโนมัติ (เออีดี)
เดือนหัวใจอเมริกัน
รางวัลพอล "แบร์" ไบรอันต์ สมาคมโรคหัวใจแห่งอเมริกา
แหล่งข้อมูลอื่น

เว็บไซต์ทางการ
สมาคมโรคหัวใจแห่งอเมริกา ที่เฟซบุ๊ก
สมาคมโรคหัวใจแห่งอเมริกา ที่เอกซ์ (ทวิตเตอร์)
สมาคมโรคหัวใจแห่งอเมริกา ที่อินสตาแกรม
Go Red for Women
ผู้ประสานงานการส่งเสริมสุขภาพที่กิจการกองเรือซาเซโบะ จากออกัสตา รัฐจอร์เจีย ตรวจสอบความดันโลหิตของกะลาสีระหว่างแคมเปญรณรงค์โรคหัวใจ "โกเรดฟอร์วีเมน" สำหรับผู้หญิงในปี ค.ศ. 2009
ภาพกิจกรรมกระโดดเชือกเพื่อหัวใจในปี ค.ศ. 2014 โดยอาสาสมัครจากฝูงบินที่ 6 และกรมทหารม้าที่ 8 ได้ช่วยนักเรียนในการฉลองการสิ้นสุดกิจกรรม "กระโดดเชือกเพื่อหัวใจ" ซึ่งเป็นอีเวนต์การระดมทุนของโรงเรียน เพื่อระดมทุนสำหรับสมาคมโรคหัวใจแห่งอเมริกา
สมเด็จพระราชินีนาตาลีแห่งเซอร์เบีย

| สมเด็จพระราชินีนาตาลีแห่งเซอร์เบีย |
| --- | --- |
 นาตาลี โอเบอโนวิช คีโชโก  สมเด็จพระราชินีมาเรียแห่งเซอร์เบีย

สมเด็จพระราชินีแห่งเซอร์เบีย
ประสูติ: 15 พฤษภาคม พ.ศ. 2402 ทัสคานี
สวรรคต: 8 พฤษภาคม พ.ศ. 2484 (81 พรรษา) ราชอาณาจักรเซอร์เบีย
พระราชสวามี: พระเจ้ามิลานที่ 1 แห่งเซอร์เบีย
พระราชบุตร: พระเจ้าอเล็กซานเดอร์ที่ 1 แห่งเซอร์เบีย เจ้าชายเซอร์เกีย
 สมเด็จพระราชินีมาเรียแห่งเซอร์เบีย
ราชวงศ์: ราชวงศ์โอเบรโนวิก
พระราชบิดา: พันเอก ปีเตอร์ โอเบอโนวิช
พระราชมารดา: เจ้าหญิงโพลิลีนแห่งมองเดเวีย
ลายพระอภิไธย: 
สมเด็จพระราชินีนาตาลีแห่งเซอร์เบีย (อังกฤษ: Natalie of Serbia)
พระราชประวัติ

สมเด็จพระราชินีนาตาลี ทรงมีพระนามเดิมว่า นาตาลี โอเบอโนวิช คีโชโก ทรงเป็นพระธิดาใน  เจ้าหญิงโพลิลีนแห่งมองเดเวีย กับ พันเอก ปีเตอร์ โอเบอโนวิช เสด็จพระราชสมภพ ณ ทัสคานี โดยพระอัยกา (ปู่) ของพระองค์ทรงเป็นจอมทัพแห่งเซอร์เบียด้วย โดยพระชนม์ชีพช่วงต้นทรงอาศัยอยู่ใน ราชอาณาจักรโรมาเนีย โดยพระองค์ทรงมีพระอนุชาและพระขนิษฐา ดังนี้
มาเรีย
แคทเธอรีน
จอห์น
โดยต่อมาพระบิดาเสียชีวิตและพระมารดาสิ้นพระชนม์ พระองค์และพระอนุชาพระขนิษฐาได้รับการดูแลจากพระอัยกาและพระอัยยิกาฝั่งพระบิดา
เสกสมรส

นางสาวนาตาลี ได้พบกับ พระเจ้ามิลานที่ 1 แห่งเซอร์เบีย พระราชสวามีในอนาคต ซึ่งขณะนั้นดำรงพระอิสริยยศเป็นมกุฎราชกุมารแห่งเซอร์เบีย ขณะมีอายุ 16 ปี ซึ่งพบกันที่การประชุมใหญ่แห่งราชวงศ์และเหล่าขุนนาง ทหารแห่งเซอร์เบีย ต่อมาเจ้าชายมิลาน มกุฎราชกุมารแห่งเซอร์เบียได้ทรงขอเธอแต่งงาน ได้รับพระราชทานพระอิสริยยศเป็น เจ้าหญิงนาลาลี มกุฎราชกุมารีแห่งเซอร์เบีย พระวรชายา โดยทรงให้กำเนิดพระราชโอรส 2 พระองค์ดังนี้
เจ้าชายอเล็กซานเดอร์ (ต่อมาเสด็จขึ้นครองราชย์ทรงพระปรมาภิไธย พระเจ้าอเล็กซานเดอร์ที่ 1 แห่งเซอร์เบีย)
เจ้าชายเซอร์เกีย
สมเด็จพระราชินีแห่งเซอร์เบีย

ภายหลังจาากที่พระราชสวามีครองราชย์ต่อจากพระราชบิดา มกุฎราชกุมารีนาตาลี จึงได้รับการสถาปนาเป็น สมเด็จพระราชินีนาตาลีแห่งเซอร์เบีย
การหย่าร้างกับพระราชสวามีและบั้นปลายพระชนม์ชีพ

หลังจากเสกสมรสได้มินาน พระองค์และพระราชสวามีทรงมีความขุ่นข้องหมองพระราชหฤทัยกันบ่อยครั้ง จนนำไปสู่การหย่าร้างในวันที่ 6 มีนาคม พ.ศ. 2432 ซึ่งเป็นวันครบรอบการเป็นสมเด็จพระราชินีแห่งเซอร์เบียของพระองค์ครบ 7 ปี แต่ถึงกระนั้นพระราชสวามีก็มิได้เสกสมรสใหม่ ต่อมา เมื่อวันที่ 11 กุมภาพันธ์ พ.ศ. 2444 พระเจ้ามิลานที่ 1 แห่งเซอร์เบีย เสด็จสวรรคตลง พระราชโอรสพระองค์ใหญ่ เสด็จขึ้นครองราชย์
สมเด็จพระราชินีนาตาลีแห่งเซอร์เบีย เสด็จสวรรคตลงเมื่อวันที่ 8 พฤษภาคม พ.ศ. 2484 ซึ่งเป็นก่อนวันครบรอบพระชนมายุ 82 พรรษา เพียง 6 วัน ด้วยโรคพระชรา
สล็อตแมชชีน

สำหรับวงดนตรี ดูที่ สล็อต แมชชีน (วงดนตรี)
เครื่อง Liberty Bell สล็อตแมชชีนเครื่องแรก
สล็อตแมชชีน เป็นเครื่องเล่นพนันที่ประกอบด้วยวงล้อจำนวน 3 วง หรือมากกว่า วงล้อนี้จะหมุนเมื่อผู้เล่นหยอดเหรียญ แล้วกดปุ่มหรือโยกคันโยก ในปัจจุบัน สล็อตแมชชีนนั้นได้รับการพัฒนาเป็นระบบออนไลน์ ซึ่งมีความสะดวกสบายในการเล่นมากขึ้น
สล็อตแมชชีนเป็นเครื่องเล่นพนันที่ประกอบด้วยวงล้อจำนวน 3 วง หรือมากกว่า วงล้อนี้จะหมุนเมื่อผู้เล่นหยอดเหรียญ แล้วกดปุ่ม หรือโยกคันโยก จากนั้นจะคิดคะแนนจากสัญลักษณ์ที่ปรากฏอยู่ด้านหน้าเมื่อวงล้อหยุดหมุน เครื่องเล่นนี้เหล่านี้ส่วนใหญ่จะอยู่ในสถานประกอบการกาสิโน มีผู้ประมาณการว่า รายได้ประมาณ 70% ของรายได้ทั้งหมดของกาสิโน มาจากเครื่องเล่นนี้
เครื่องเล่นสล็อตแมชชีนเครื่องแรกสร้างขึ้นโดยชาลส์ เฟย์ วิศวกรชาวเยอรมัน ที่ซานฟรานซิสโก แคลิฟอร์เนีย ในปี ค.ศ. 1887 ประกอบด้วยวงล้อสามวง มีสัญลักษณ์ห้าแบบ คือ รูปเกือกม้า, เพชร, โพดำ, หัวใจ และระฆัง เครื่องรุ่นแรกมีชื่อเรียกว่า (อังกฤษ: Liberty Bell) ตามชื่อสัญลักษณ์รูประฆังเสรีภาพ ที่เป็นสัญลักษณ์ของการประกาศอิสรภาพของสหรัฐอเมริกา ในระยะแรกเครื่องถูกติดตั้งตามสถานบันเทิงต่างๆ โรงโบว์ลิง ร้านอาหาร และร้านตัดผม ต่อมาในปี ค.ศ. 1908 นักธุรกิจจากชิคาโกชื่อ เฮอร์เบิร์ต มิลส์ ได้พัฒนาเครื่องรุ่นใหม่ที่ใช้สัญลักษณ์เป็นรูปผลไม้ที่มีสีสันสะดุดตาง่ายต่อการสังเกต คือ รูปผลเชอร์รี ผลเลมอน ผลพลัม และรูปแท่งหมากฝรั่ง (เรียกว่า บาร์) ซึ่งยังเป็นที่นิยมใช้มาจนถึงปัจจุบัน
สร้อยเข็มขัด

| --- | --- |
สร้อยเข็มขัด Chatelaine
   “สร้อยเข็มขัด” ที่ยังมีสิ่งของห้อยอยู่, ค.ศ. 1765-1775
สร้อยเข็มขัด (อังกฤษ: Chatelaine) เป็นสร้อยที่ห้อยจากเข็มขัดหรือเข็มกลัดที่สวมไว้ที่เอว ที่มีโซ่ห้อยลงมาหลายเส้น แต่ละเส้นก็จะแขวนอุปกรณ์ต่าง ๆ ที่ใช้ในบ้านที่รวมทั้งตระไกร, นาฬิกา, กุญแจ และ ตราประจำบ้าน และ อื่น ๆ
สร้อยเข็มขัดมักจะสวมโดยผู้ดูแลบ้านในคริสต์ศตวรรษที่ 19 สตรีแองโกล-แซ็กซอนที่ทราบได้จากหลักฐานการฝัง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สร้อยเข็มขัด
สยามซีเคร็ทเซอร์วิส (อัลบั้ม)

| สยามซีเคร็ทเซอร์วิส |
| --- | --- |
ภาพปกอัลบั้ม สยามซีเคร็ทเซอร์วิส
สตูดิโออัลบั้มโดยสยามซีเคร็ทเซอร์วิส
วางตลาด: พ.ศ. 2541
แนวเพลง: ป็อป, ร็อก, บริตป็อป
ค่ายเพลง: ฟิลล์ฮาร์โมนิค
โปรดิวเซอร์: จามร วัฑฒกานนท์
:  

ภาพปกอื่น ๆ ของอัลบั้ม

ฉบับ 2
 
 
สำหรับวงดนตรี ในชื่อเดียวกันนี้ ดูบทความที่ สยามซีเคร็ทเซอร์วิส
สยามซีเคร็ทเซอร์วิส (อังกฤษ: Siam Secret Service) คืออัลบั้มแรกและอัลบั้มเดียวของสยามซีเคร็ทเซอร์วิส
รายชื่อเพลง

|  | ชื่อเพลง | ผู้ประพันธ์ |
| --- | --- | --- |
| 1. | Siam Secret Service Theme | Siam Secret Service |
| 2. | แค่นั้น Only | กานต์ มุสิกบุญเลิศ และ Siam Secret Service |
| 3. | กลับมาที่เดิม That Kiss | ภากร มุสิกบุญเลิศ |
| 4. | เรือ Destiny | ภากร มุสิกบุญเลิศ และ ปิย์นาท โชติกเสถียร |
| 5. | ใครจะตอบ Who Know | ภากร มุสิกบุญเลิศ, อธิชัย โปษยานนท์ และ ปิติภัทร สีหนาถกถากูล |
| 6. | ฝันร้าย Night Mare | ภากร มุสิกบุญเลิศ และ กฤช ทวีสิน |
| 7. | คืนนี้ The Trip | กฤช ทวีสิน และ ภากร มุสิกบุญเลิศ |
| 8. | เธอบอก She Said | ภากร มุสิกบุญเลิศ |
| 9. | พายุ Dream is Ended | กฤช ทวีสิน และ ภากร มุสิกบุญเลิศ |
| 10. | เวลาที่หายไป The Missing Day | ภากร มุสิกบุญเลิศ |
| 11. | ดอกไม้ Flower Song | อธิชัย โปษยานนท์ และ ตุล ไวฑูรเกียรติ |
| 12. (ฉบับ 2) | วันที่เธออยู่ Wish You Were Here | ภากร มุสิกบุญเลิศ และ ปิย์นาท โชติกเสถียร |
แหล่งข้อมูลอื่น

http://www.myspace.com/siamsecretservice
https://www.facebook.com/siamsecretservice/
สมเด็จพระราชินีอินคอซิกาติ ลามัตเซบูลา

| อินคอซิกาติ ลามัตเซบูลา> สมเด็จพระราชินีแห่งเอสวาตีนี |
| --- | --- |
ดำรงพระยศ: พ.ศ. 2535 - ปัจจุบัน

พระราชสมภพ: 16 มิถุนายน พ.ศ. 2512 (55 ปี)
พระราชสวามี: สมเด็จพระราชาธิบดีอึมสวาตีที่ 3 แห่งเอสวาตีนี
พระราชบุตร: เจ้าชายซิคาโล   เจ้าชายมาเวเลติเวนิ
ราชวงศ์: ราชวงศ์ดลามินี
สมเด็จพระราชินีอินคอซิกาติ ลามัตเซบูลา พระอัครมเหสีแห่งเอสวาตินี (อังกฤษ: Her Majesty Queen Inkhosikati LaMatsebula) เป็นพระอัครมเหสีในสมเด็จพระราชาธิบดีอึมสวาตีที่ 3 แห่งเอสวาตีนี จากพระมเหสีทั้ง 14 พระองค์ และเป็นสมเด็จพระราชินีแห่งประเทศเอสวาตีนี
พระราชสมภพ

สมเด็จพระราชินีอินคอซิกาติ ลามัตเซบูลา เสด็จพระราชสมภพเมื่อวันที่ 6 มิถุนายน พ.ศ. 2512 ที่ประเทศสวาซิแลนด์
อภิเษกสมรส

สมเด็จพระราชินีอินคอซิกาติ ลามัตเซบูลา ทรงอภิเษกสมรสกับ สมเด็จพระราชาธิบดีอึมสวาตีที่ 3 แห่งเอสวาตีนี เมื่อปีพ.ศ. 2535 เป็นการอภิเษกสมรสครั้งแรกของสมเด็จพระราชาธิบดีอึมสวาตีที่ 3 แห่งเอสวาตีนี
พระราชโอรส-พระราชธิดา

สมเด็จพระราชินีอินคอซิกาติ ลามัตเซบูลา กับ สมเด็จพระราชาธิบดีอึมสวาตีที่ 3 แห่งเอสวาตีนี มีพระราชโอรสด้วยกัน 2 พระองค์ ได้แก่
เจ้าชายซิคาโลแห่งสวาซิแลนด์
เจ้าชายมาเวเลติเวนิแห่งสวาซิแลนด์
แม้สมเด็จพระบรมราชสวามีของพระองค์ จะทรงมีพระภรรยามากมาย ต่างก็ดำรงพระอิสริยยศ สมเด็จพระราชินี แต่ สมเด็จพระราชินีอินคอซิกาติ ทรงดำรงพระราชอิสริยยศ สมเด็จพระราชินี พระอัครมเหสี ทรงสถิตในพระราชฐานะสูงกว่าฝ่ายในทั้งปวง เป็นรองเพียง สมเด็จพระราชินีอึนตอมบี พระราชชนนี เท่านั้น